अपने पहले मैच के बारे में बात करते हुए सचिन ने बताया, 'अंतरराष्ट्रीय क्रिकेट में मेरी पहली पारी कराची (पाकिस्तान) में थी। तब मुझे लगा था कि यह शायद मेरी जिदंगी की पहली और आखिरी इनिंग है। मुझे लगा अब कुछ नहीं हो सकता क्योंकि यह (खेलना) मेरे बस की बात नहीं है शायद। पहले मैच में मुझे कुछ पता नहीं लग रहा था कि क्या हो रहा है। एक तरफ से वकार यूनिस बॉलिंग कर रहे थे तो दूसरी तरफ से वसीम अकरम। मुझे कुछ ज्यादा आइडिया नहीं था और वो गेंद को रिवर्स स्विंग भी करा रहे थे। अचानक जाकर ऐसे अटैक के सामने खेलने को लेकर मेरे पास कोई प्लान नहीं था।'